Veiligheid van Vaughn se vlerk verlaat - Art And Entertainment - Erongo
Wednesday, July 08th, 2020 20:21:44
Veiligheid van Vaughn se vlerk verlaat
Jonny Wenk stel solo enkelsnit vry
03 October 2019 | Art and Entertainment
Jonny Wenk, musikant; "Ek voel goed oor die liedjie, ek wou eintlik net iets uitsit"
Jonny Wenk in sy element. Foto verskaf
Swakopmund · Iréne-Mari van der Walt
Vaughn Ahrens se se drommer en kitaarspeler het onlangs besluit om onder sy vlerk te uit. Jonny Wenk, Ahrens se kitaarspeler het 'n instrumentele enkelsnit vrygestel.
"Dit het eintlik vining gebeur, ek wou 'n liedjie skryf en is toe na Adam se huis toe en hy het dit vervaardig en dit is uitgesit," vertel Wenk van die proses wat volgens hom minder as 'n dag geneem het.
Die vervaardiger van Wenk se snit, Adam Brandon-Kirby, is Vaughn Ahrens se drommer en het ook Ahrens se nuutste enkelsnit met Ixa vervaardig.
Ahrens se nuutste liedjie 'My Ghosts' is die temalied vir die eg namibiese #LANDoftheBRAVEfilm.
Wenk vertel dat Brandon-Kirby die meesterbrein agter die liedjie se titel, Clairvoyant, is. Clairvoyant is 'n engelse woord wat gebruik word om sieners te beskryf.
"Dit was vining, ons het die liedjie so vining klaargemaak toe kort ons net 'n naam en Adam het toe hierdie naam en ek het gedink dit sal cool wees", lag Wenk. Hy gaan verder om te sê: "ek dink dit beskryf nogals ons huidige wêreld krisis."
Wenk speel nou al elf jaar lank kitaar, wat beteken die 23 jarige het op die ouderdom van 12 begin. Hy vertel dat daar nog solo musiek in die pyplyn is, maar dat die logistieke nog eers in plek moet val.
Hy hou egter vol dat hy onder geen omstandighede vir Ahrens sal kan agterlos nie.
"Ek trek volgende jaar Duitsland toe, so dan sal ons eers moet sien, maar Vaughn en die band bly 'n prioriteit."